pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกฯ กำชับ จนท. ทั่วประเทศ เข้มงวดตรวจตราสถานบริการ เพื่อป้องกันเด็กเยาวชนอายุต่ำกว่า 20 ปี เข้าใช้บริการ
วันจันทร์ที่ 24 เมษายน 2560
นายกฯ กําชับ จนท. ทั่วประเทศ เข้มงวดตรวจตราสถานบริการ เพื่อป้องกันเด็กเยาวชนอายุต่ํากว่า 20 ปี เข้าใช้บริการ
นายกฯ สั่งกําชับเจ้าหน้าที่ทั่วประเทศเข้มงวดตรวจตราสถานบริการ เน้นคัดกรองป้องกันเด็กเยาวชนอายุต่ํากว่า 20 ปีเข้าใช้บริการ หลังพบผู้ประกอบการหลายรายฝ่าฝืน ย้ําต้องบังคับใช้กฎหมายอย่างเด็ดขาด
วันนี้ (23 เมษายน 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี สั่งกําชับให้เจ้าหน้าที่ตํารวจ ทหาร และฝ่ายปกครองทุกพื้นที่ทั่วประเทศ เพิ่มความเข้มงวดในการตรวจตราสถานบริการ ทั้งเรื่องใบอนุญาตประกอบกิจการ ใบอนุญาตจําหน่ายสุรา เวลาให้บริการ การใช้ยาเสพติด และเน้นเป็นพิเศษเรื่องการคัดกรองผู้ใช้บริการ โดยต้องควบคุมไม่ให้เด็กและเยาวชนที่มีอายุต่ํากว่า 20 ปีเข้าใช้บริการ หลังจากตรวจพบสถานบริการหลายแห่งฝ่าฝืนกฎหมาย
“       ท่านนายกฯ ได้รับรายงานว่า มีสถานบริการหลายแห่งอนุญาตให้เด็กและเยาวชนเข้าไปใช้บริการ จึงรู้สึกห่วงใยในสวัสดิภาพและความปลอดภัย เนื่องจากบางแห่งเป็นแหล่งมั่วสุมดื่มสุรา เสพยาเสพติด และเสี่ยงอันตรายหากเกิดเหตุทะเลาะวิวาทหรือการใช้ความรุนแรงขึ้น เช่น กรณีที่เจ้าหน้าที่ฝ่ายปกครองเข้าตรวจสอบร้าน DJ Zone และร้านเวียงจันทร์ ในพื้นที่ อ.คลองหลวง จ.ปทุมธานี เมื่อกลางดึกวันที่ 21 เม.ย. พบเด็กและเยาวชนอายุต่ํากว่า 20 ปีจํานวนมาก รวมทั้งสถานบริการยังกระทําผิดกฎหมายหลายประการ ทั้งไม่มีใบอนุญาตประกอบกิจการ ขายสุราให้แก่เด็กและเยาวชน เปิดให้บริการเกินเวลา และซุกซ่อนยาเสพติด เป็นต้น”
ทั้งนี้ นายกรัฐมนตรีได้เน้นย้ําให้ผู้บังคับบัญชาหน่วยงานกํากับติดตามการปฏิบัติงานของเจ้าหน้าที่อย่างจริงจัง เพื่อป้องกันไม่ให้สถานบริการฝ่าฝืนกฎหมาย และไม่ให้มีเจ้าหน้าที่เข้าไปเกี่ยวข้องกับผลประโยชน์ใด ๆ โดยหากตรวจพบการกระทําผิดจะต้องบังคับใช้กฎหมายอย่างเด็ดขาด พร้อมทั้งขอความร่วมมือพ่อแม่ผู้ปกครองให้เฝ้าสังเกตพฤติกรรมของบุตรหลานอย่างใกล้ชิด โดยเฉพาะผู้ที่มีอายุต่ํากว่าเกณฑ์ที่กฎหมายกําหนด โดยต้องให้แนะนําตักเตือนไม่ให้ประพฤติตนในทางที่ไม่ถูกต้อง
************************
รัฐบาลไทย-ข่าวทำเนียบรัฐบาล-นายธีระพงษ์ รอดประเสริฐ ผู้ช่วยรัฐมนตรีประจำกระทรวงคมนาคม เปิดงานสัมมนาเชิงวิชาการ “เทคโนโลยีการเชื่อมต่อในโลกแห่งการขนส่งดิจิทัล (Connected technologies)”
วันพุธที่ 20 มิถุนายน 2561
นายธีระพงษ์ รอดประเสริฐ ผู้ช่วยรัฐมนตรีประจํากระทรวงคมนาคม เปิดงานสัมมนาเชิงวิชาการ “เทคโนโลยีการเชื่อมต่อในโลกแห่งการขนส่งดิจิทัล (Connected technologies)”
นายธีระพงษ์ รอดประเสริฐ ผู้ช่วยรัฐมนตรีประจํากระทรวงคมนาคม เป็นประธานเปิดงานสัมมนาเชิงวิชาการ “เทคโนโลยีการเชื่อมต่อในโลกแห่งการขนส่งดิจิทัล (Connected technologies)” เมื่อวันที่ 15 มิถุนายน 2561 ณ โรงแรมเจดับบลิว แมริออท กรุงเทพฯ
โดยมี นายพีระพล ถาวรสุภเจริญ นายกฤชเทพ สิมลี รองปลัดกระทรวงฯ นายอานนท์ เหลืองบริบูรณ์ นายสราวุธ ทรงศิวิไล นางอัมพวัน วรรณโก ผู้ตรวจราชการกระทรวงฯ นายสรพงศ์ ไพฑูรย์พงษ์ นางสาวอัมพร ชาตบุษยมาส ผู้ช่วยปลัดกระทรวงฯ ผู้บริหารและหัวหน้าหน่วยงานในสังกัดกระทรวงฯ เข้าร่วมงาน
นายธีระพงษ์ รอดประเสริฐ กล่าวว่า จากกระแสการเปลี่ยนแปลงของโลกที่ก้าวเข้าสู่ยุคระบบเศรษฐกิจและสังคมดิจิทัล และนโยบาย “ประเทศไทย 4.0” ของรัฐบาล เพื่อขับเคลื่อนประเทศไทยสู่ความมั่นคง มั่งคั่ง และยั่งยืน โดยเน้นการใช้องค์ความรู้ เทคโนโลยี นวัตกรรม และความคิดสร้างสรรค์ เพื่อสร้างมูลค่าเพิ่มให้เกิดความได้เปรียบในการแข่งขันของประเทศ กระทรวงฯ ได้จัดทําร่างยุทธศาสตร์การพัฒนาระบบคมนาคมขนส่งของประเทศ ระยะ 20 ปี (พ.ศ. 2560 - 2579) มุ่งสู่การขนส่งที่ยั่งยืน ด้วยระบบคมนาคมขนส่งที่ทันสมัย มีประสิทธิภาพ เป็นมิตรต่อสิ่งแวดล้อมและประชาชนทุกคนสามารถเข้าถึงได้ โดยให้ความสําคัญกับการพัฒนาระบบขนส่งสาธารณะและระบบขนส่งมวลชนให้ครอบคลุม ทั่วถึงและเท่าเทียม ทั้งด้านโครงสร้างพื้นฐานและการให้บริการเพื่อให้สามารถรองรับความต้องการเดินทาง การขนส่งสินค้า นอกจากนี้กระทรวงฯ ได้จัดทําแผนพัฒนาคมนาคมดิจิทัล 2021 โดยมุ่งสร้างสรรค์และพัฒนานวัตกรรมบนพื้นฐานดิจิทัล เพื่อยกระดับภารกิจการคมนาคมให้สามารถสร้างคุณค่าเพิ่มอย่างก้าวกระโดด ทั้งการเพิ่มขีดความสามารถทางการแข่งขันของประเทศ ยกระดับคุณภาพชีวิตของประชาชน ส่งเสริมการเติบโตแบบมีส่วนร่วม และเพิ่มประสิทธิภาพการบริหารจัดการที่ดีของภาครัฐ อย่างยั่งยืน
งานสัมมนาฯ ดังกล่าวจัดขึ้นเพื่อยกระดับขีดความสามารถเชิงดิจิทัลของหน่วยงานในสังกัดกระทรวงฯ ในการรองรับกระแสการเปลี่ยนแปลงของโลก นโยบายการพัฒนาประเทศของรัฐบาล ร่างยุทธศาสตร์การพัฒนาระบบคมนาคมขนส่งของประเทศ ระยะ 20 ปี และแผนพัฒนาคมนาคมดิจิทัล 2021โดยถ่ายทอดความก้าวหน้าทางเทคโนโลยีของระบบการขนส่งและจราจรดิจิทัลในระดับสากลให้กับหน่วยงานในสังกัดกระทรวงฯ หน่วยงานภาครัฐและเอกชนที่เกี่ยวข้อง รวมถึงสร้างเครือข่ายและความร่วมมือด้านงานวิชาการกับองค์กรภายนอก
รัฐบาลไทย-ข่าวทำเนียบรัฐบาล-แผนแม่บทศูนย์พัฒนาโครงการหลวงและการพัฒนาพื้นที่สูง
วันพฤหัสบดีที่ 23 กรกฎาคม 2563
แผนแม่บทศูนย์พัฒนาโครงการหลวงและการพัฒนาพื้นที่สูง
วันพฤหัสบดีที่ 23 กรกฎาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลสนับสนุนโครงการหลวงสนองพระราชปณิธานพระบาทสมเด็จพระเจ้าอยู่หัวในการสืบสาน รักษา ต่อยอดแนวพระราชดําริพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยอนุมัติกรอบงบประมาณตามแผนแม่บทศูนย์พัฒนาโครงการหลวงและการพัฒนาพื้นที่สูง ซึ่งที่ผ่านมาพันธุ์พืชใหม่ของโครงการหลวงได้รับการขึ้นทะเบียนแล้ว 15 พันธุ์ ส่วนผลงานวิจัยที่นําไปพัฒนาเป็นผลิตภัณฑ์ใหม่ เช่น ผลิตภัณฑ์บํารุงผิวจากสารสกัดถั่งเช่า โยเกิร์ตนมกระบือ กาแฟอราบิกา กาแฟแคปซูลซิงเกิลออริจิน น้ํามันลินินสกัดเย็น ผลิตภัณฑ์คีนัวกรอบ คีนัวบาร์ และขนมปังคีนัวผสมสตรอว์เบอร์รี ช่วยให้เกษตรกรมากกว่า 13,000 ครัวเรือน ได้รับประโยชน์จากการผลิตและจําหน่ายผลิตภัณฑ์ในปีที่แล้ว คิดเป็นมูลค่าถึง 1,328 ล้านบาท
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โครงการระบบอัจฉริยะประกันภัยรถยนต์  (Smart Car Insure Thing:SCIT)
วันพฤหัสบดีที่ 2 กรกฎาคม 2563
โครงการระบบอัจฉริยะประกันภัยรถยนต์  (Smart Car Insure Thing:SCIT)
วันที่ 11 กุมภาพันธ์ 2563
เป็นการบริกรเชิงรุกสําหรับธุรกิจประกันภัยคมนาคมขนส่งและคุณภาพชีวิต โครงการระบบอัจฉริยะประกันภัยรถยนต์ (Smart Car Insure Thing:SCIT) เป็นระบบตรวจจับแรงสั่นสะเทือนที่เกิดขึ้นจากอุบัติเหตุรถยนต์และวิเคราะห์ความรุนแรงของอุบัติเหตุที่เกิดขึ้นเพื่อเป็นข้อมูลให้บริษัทประกันสามารถช่วยเหลือผู้ประสบภัยจากรถหรือให้บริการด้านการประกันภัยได้รวดเร็วยิ่งขึ้น
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม นําคณะ Digital Startup เสนอนวัตกรรมการเงิน (FinTech) ประกอบด้วย “แพลตฟอร์ม รีไฟแนนซ์ ลดภาระหนี้สินให้คนไทย” “การวางแผนการเงินครบวงจร พร้อมสินเชื่อ สวัสดิการ ด้วยโปรแกรมอัจฉริยะ Robo-Advisor” “บริการเชิงรุกสําหรับธุรกิจประกันภัย คมนาคมขนส่ง และคุณภาพชีวิต” “เครื่องมือที่ช่วยให้ภาคธุรกิจ ในสังคมไร้เงินสดเปลี่ยน “ต้นทุน” ให้เป็น “กําไร” โดยอัตโนมัติ” และ “การทํางานของระบบ เพื่ออํานวยความสะดวกในการจัดการภาษีของเจ้าของธุรกิจออนไลน์แบบครบวงจรร่วมกับกรมสรรพากร และธนาคารพาณิชย์” โดยนายกรัฐมนตรีชื่นชมความสามารถของคนไทยรุ่นใหม่ เพราะผลงานเหล่านี้จะช่วยยกระดับคุณภาพชีวิตของประชาชนในด้านการบริการที่เกี่ยวข้องกับการเงินและการลงทุนให้มีประสิทธิภาพมากขึ้น ซึ่งทุกโครงการที่จะประสบความสําเร็จได้นั้น ต้องได้รับความร่วมมือจากประชาชนและยืนยันว่าภาครัฐจะให้การสนับสนุนอยู่เสมอ
รัฐบาลไทย-ข่าวทำเนียบรัฐบาล-พม. จับมือ IJM ร่วมพัฒนาการป้องกันปัญหาการค้ามนุษย์ให้มีประสิทธิภาพมากยิ่งขึ้น
วันพฤหัสบดีที่ 17 ตุลาคม 2562
พม. จับมือ IJM ร่วมพัฒนาการป้องกันปัญหาการค้ามนุษย์ให้มีประสิทธิภาพมากยิ่งขึ้น
พม. จับมือ IJM ร่วมพัฒนาการป้องกันปัญหาการค้ามนุษย์ให้มีประสิทธิภาพมากยิ่งขึ้น
เมื่อวันที่ 11 ตุลาคม 2562 เวลา 14.00 น. ตามเวลาท้องถิ่นกรุงนิวยอร์ก สหรัฐอเมริกา นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) และ นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมคณะผู้บริหารกระทรวง พม. นายธานี ทองภักดี เอกอัครราชทูตไทย ณ กรุงวอชิงตัน ได้เข้าหารือกับ Ms. Christa Hayden Sharp ตําแหน่ง Regional President, Asia Pacific และ Ms. Brianna Gehring ตําแหน่ง Senior Program Manager, Southeast Asia/ Central & Easten Europe องค์การยุติธรรมนานาชาติ (International Justice Mission:IJM) ณ สถานเอกอัครราชทูตไทย ณ กรุงวอชิงตัน
นายจุติ กล่าวว่า สําหรับประเด็นหารือในครั้งนี้ เป็นการหารือถึงความร่วมมือระหว่างกระทรวงการพัฒนาสังคมและความมั่นคงของมนุษย์ (พม.) และองค์การยุติธรรมนานาชาติ (International Justice Mission:IJM) ในการดําเนินงานต่อต้านการค้ามนุษย์ โดยทั้งสองฝ่ายได้มีการแลกเปลี่ยนประสบการณ์ กรณีศึกษาที่น่าสนใจ และแนวปฏิบัติที่ดี (Best Practice )ในการทํางานของทั้งสองฝ่าย โดย IJM พร้อมสนับสนุนการทํางานของรัฐบาลไทยอย่างเต็มที่ทั้งการพัฒนาศักยภาพบุคลากร และการคุ้มครองผู้เสียหายจากการค้ามนุษย์
"ทั้งนี้ กระทรวง พม. พร้อมรับฟังข้อเสนอแนะ และข้อคิดเห็นจากหน่วยงานทุกภาคส่วน เพื่อนํามาทบทวนและปรับปรุงกระบวนการทํางานในการแก้ไขปัญหาการค้ามนุษย์ของประเทศไทยให้มีประสิทธิภาพมากยิ่งขึ้นต่อไป” นายจุติ กล่าวในตอนท้าย
รัฐบาลไทย-ข่าวทำเนียบรัฐบาล-สถานกงสุลใหญ่ ณ เมืองมุมไบ อำนวยความสะดวกและส่งคนไทยในเขตอาณา จำนวน 188 คนกลับประเทศไทยโดยเที่ยวบินพิเศษของสายการบินแอร์ เอเชีย [กระทรวงการต่างประเทศ]
วันพฤหัสบดีที่ 30 เมษายน 2563
สถานกงสุลใหญ่ ณ เมืองมุมไบ อํานวยความสะดวกและส่งคนไทยในเขตอาณา จํานวน 188 คนกลับประเทศไทยโดยเที่ยวบินพิเศษของสายการบินแอร์ เอเชีย [กระทรวงการต่างประเทศ]
สถานกงสุลใหญ่ ณ เมืองมุมไบ อํานวยความสะดวกและส่งคนไทยในเขตอาณา จํานวน 188 คนกลับประเทศไทยโดยเที่ยวบินพิเศษของสายการบินแอร์ เอเชีย
วันที่ 29 เม.ย. 2563 สกญ. ณ เมืองมุมไบ ร่วมกับทีมประเทศไทย รัฐบาลกลางอินเดีย รัฐบาลท้องถิ่น รัฐมหาราษฏระ รัฐมัธยประเทศ และรัฐคุชราต จัดเที่ยวบินพิเศษเคลื่อนย้ายคนไทยในเขตอาณาจํานวน 188 คน กลับภูมิลําเนา โดยได้รับความช่วยเหลือเป็นอย่างดีจากหน่วยงานท้องถิ่น อาทิ ตํารวจ ตม. และสายการบินแอร์ เอเชีย ในการพาคนไทยกลุ่มดังกล่าวกลับภูมิลําเนาอย่างปลอดภัย ทั้งนี้ เที่ยวบินพิเศษนี้เดินทางถึงท่าอากาศดอนเมืองในวันที่ 29 เม.ย.2563 แล้วเมื่อเวลา 20.40 น.
รัฐบาลไทย-ข่าวทำเนียบรัฐบาล- ยุติธรรม ร่วมงานต่อต้านคอร์รัปชัน ประจำปี ๒๕๖๐
วันพฤหัสบดีที่ 7 กันยายน 2560
ยุติธรรม ร่วมงานต่อต้านคอร์รัปชัน ประจําปี ๒๕๖๐
นายวิทยา สุริยะวงค์ รองปลัดกระทรวงยุติธรรม และพันตํารวจโทสุพจน์ นาคเงินทอง ผู้ตรวจราชการกระทรวงยุติธรรม เข้าร่วมงาน “วันต่อต้านคอร์รัปชัน ๒๕๖๐” ภายใต้แนวคิด “รัฐบาลใหม่ ! คอร์รัปชันเก่า?”
เมื่อวันพุธที่ ๖ กันยายน ๒๕๖๐ เวลา ๐๙.๐๐ น.
ณ ห้องคอนเวนชันเซ็นเตอร์ บี ๒ ชั้น ๒๒ โรงแรมเซ็นทารา แกรนด์
และบางกอกคอนเวนชันเซ็นเตอร์ เซ็นทรัลเวิลด์ กรุงเทพฯ
นายวิทยา สุริยะวงค์ รองปลัดกระทรวงยุติธรรม
และพันตํารวจโทสุพจน์ นาคเงินทอง ผู้ตรวจราชการกระทรวงยุติธรรม
เข้าร่วมงาน “วันต่อต้านคอร์รัปชัน ๒๕๖๐” ภายใต้แนวคิด “รัฐบาลใหม่ ! คอร์รัปชันเก่า?”
โดยมีนายประมนต์ สุธีวงศ์ ประธานองค์กรต่อต้านคอร์รัปชัน (ประเทศไทย) เป็นประธานในพิธี
ภายในงานมีองค์กรและหน่วยงานทั้งภาครัฐ ภาคเอกชนและภาคประชาสังคม เข้าร่วมเป็นจํานวนมาก
ทั้งนี้ งานดังกล่าวจัดขึ้นเพื่อปลุกเร้าสังคมไทยในทุกภาคส่วนร่วมกันรวมพลังแสดงเจตนารมณ์
ต่อสู้กับการทุจริตคอร์รัปชันในภาคราชการและภาคเอกชน ต่อต้านคนโกง และปรับเปลี่ยนค่านิยม
ไม่ยอมรับการโกงทุกรูปแบบที่เป็นมหัตภัยร้ายส่งผลกระทบต่อเศรษฐกิจ สังคมและการเมือง
ซึ่งนําไปสู่ความล่มสลายของประเทศชาติ
รัฐบาลไทย-ข่าวทำเนียบรัฐบาล-เตือน! พื้นที่เสี่ยงฝนตกหนักถึงหนักมากในหลายจังหวัด
วันพฤหัสบดีที่ 29 สิงหาคม 2562
เตือน! พื้นที่เสี่ยงฝนตกหนักถึงหนักมากในหลายจังหวัด
โดยเฉพาะในพื้นที่ภาคอีสาน ภาคตะวันออก และภาคใต้ฝั่งตะวันตก
ขอให้ประชาชนบริเวณพื้นที่เสี่ยงภัย โดยเฉพาะที่ลาดเชิงเขาใกล้ทางน้ําไหล ระวังอันตรายจากน้ําท่วมฉับพลันและน้ําป่าไหลหลาก และหลีกเลี่ยงพื้นที่ที่มีฝนฟ้าคะนอง รวมทั้งขนย้ายทรัพย์สินไว้บนที่สูงหรือจุดที่ปลอดภัย
นอกจากนี้ โปรดติดตามข่าวสารอย่างใกล้ชิด และปฏิบัติตามคําแนะนําของทางราชการ
สอบถามข้อมูลเพิ่มเติมสายด่วนพยากรณ์อากาศ 1182
รัฐบาลไทย-ข่าวทำเนียบรัฐบาล-ทส. จัดงานเสวนาระดมความคิดเห็นเรื่อง "แนวทางที่เหมาะสมในการจัดการขยะพลาสติกในประเทศไทย"
วันพุธที่ 17 พฤษภาคม 2560
ทส. จัดงานเสวนาระดมความคิดเห็นเรื่อง "แนวทางที่เหมาะสมในการจัดการขยะพลาสติกในประเทศไทย"
กระทรวงทรัพยากรธรรมชาติและสิ่งแวดล้อม จัดงานเสวนาระดมควาคิดเห็นเรื่อง "แนวทางที่เหมาะสมในการจัดการขยะพลาสติกในประเทศไทย" โดยมีผู้ร่วมเสวนาจากทุกภาคส่วน
วันที่ 17 พฤษภาคม 2560 พลเอกสุรศักดิ์ กาญจนรัตน์รัฐมนตรีว่าการกระทรวงทรัพยากรธรรมชาติและสิ่งแวดล้อม ให้เกียรติเป็นประธานการเสวนาระดมควาคิดเห็นเรื่อง "แนวทางที่เหมาะสมในการจัดการขยะพลาสติกในประเทศไทย" โดยมีผู้ร่วมเสวนาจากทุกภาคส่วน ได้แก่ หน่วยงานภาครัฐ (ทส. นร. มท. สธ. และ กทม.) ผู้แทนสถาบันการศึกษา ภาคธุรกิจ เอกชน สภาอุตสาหกรรมแห่งประเทศไทย สถาบันพลาสติก สื่อมวลชน และชุมชน ณ ห้องประชุมกรรณิการ์-ราชาวดี ชั้น 3 กรมส่งเสริมคุณภาพสิ่งแวดล้อม
โดยทุกภาคส่วนได้ร่วมกันเสวนาเพื่อหาแนวทางที่เหมาะสมในการจัดการขยะพลาสติก ได้แก่
1. ทุกภาคส่วน (ผู้บริโภค ผู้ผลิต ผู้จัดการ (ผู้กําจัด) และผู้สนับสนุน) ต้องร่วมกันทั้งด้านการรณรงค์สร้างจิตสํานึก และการจัดการขยะพลาสติกตามบริบทของตน
2. การกํากับควบคุม และบังคับใช้กฎหมาย
3. การสร้างแรงจูงใจ และกระตุ้นการผลิตผลิตภัณฑ์ที่เป็นมิตรกับสิ่งแวดล้อม
โดยมีมิติการดําเนินงานทั้ง 2 ด้าน คือ
1. Area base ทั้งทางบกและทะเล ได้แก่ สถาบันการศึกษา และสถานที่ท่องเที่ยว เช่น เกาะเสม็ด เกาะสมุย
2. Category base
ทั้งนี้ ในเรื่องการแก้ไขปัญหาขยะพลาสติกทางทะเล จะมีการหารือร่วมกับประเทศในอาเซียน+จีน โดย ทส. (กรมทรัพยากรทางทะเลและชายฝั่ง) จะเป็นเจ้าภาพจัดประชุมครั้งแรก ในเดือนสิงหาคม 2560
อนึ่ง ก่อนการจัดประชุมอาเซียนฯ ทส. จะหารือร่วมกับหน่วยงาน ผู้ประกอบการ เพื่อนําบทสรุปเข้าหารือในการประชุมอาเซียนฯ ต่อไป
รัฐบาลไทย-ข่าวทำเนียบรัฐบาล-ปลัดแรงงาน สั่งช่วยลูกจ้างไวต้าฟู้ด
วันพฤหัสบดีที่ 12 กันยายน 2562
ปลัดแรงงาน สั่งช่วยลูกจ้างไวต้าฟู้ด
ปลัดกระทรวงแรงงาน สั่งดําเนินการให้ความช่วยเหลือลูกจ้าง บริษัท ไวต้าฟู้ด แฟคทอรี่ (1989) จํากัด เหตุนายจ้างค้างจ่ายค่าจ้างอย่างใกล้ชิด
พร้อมเผย เคยดําเนินคดีนายจ้างรายนี้แล้ว ย้ํา นายจ้างไม่จ่ายค่าจ้างลูกจ้างมีความผิดตามพ.ร.บ.คุ้มครองแรงงาน มีโทษทั้งจําและปรับ
นายสุทธิ สุโกศล ปลัดกระทรวงแรงงาน เปิดเผยถึงการให้ความช่วยเหลือลูกจ้าง บริษัท ไวต้าฟู้ด แฟคทอรี่ (1989) จํากัด จังหวัดกาญจนบุรี กรณีนายจ้างค้างจ่ายค่าจ้าง ว่า ที่ผ่านมาบริษัทดังกล่าวเคยมีการค้างจ่ายค่าจ้างแก่ลูกจ้างมาแล้ว ซึ่งกระทรวงแรงงาน โดยกรมสวัสดิการและคุ้มครองแรงงาน ได้ดําเนินการช่วยเหลือลูกจ้างโดยได้มีคําสั่งให้นายจ้างจ่ายค่าจ้างที่ค้างจ่ายให้กับลูกจ้าง รวมทั้งได้มีการดําเนินคดีอาญากับนายจ้างรายนี้ ฐานไม่ปฏิบัติตามพ.ร.บ.คุ้มครองแรงงาน โดยการเปรียบเทียบปรับเป็นเงิน 2 แสนบาท สําหรับกรณีล่าสุด ที่ลูกจ้างของบริษัท ไวต้าฟู้ด และบริษัทในเครือ ได้มาร้องเรียนต่อพนักงานตรวจแรงงาน สํานักงานสวัสดิการและคุ้มครองแรงงานจังหวัดกาญจนบุรี เมื่อเดือนมิถุนายนที่ผ่านมา โดยแจ้งว่านายจ้างได้มีการค้างจ่ายค่าจ้าง ตั้งแต่เดือนเมษายน-พฤษภาคม 2562 ทั้งนี้ พนักงานตรวจแรงงานได้ดําเนินการตามขั้นตอนของกฎหมาย พบว่านายจ้างค้างจ่ายค่าจ้างลูกจ้างจริงจึงได้มีคําสั่งตั้งแต่วันที่ 27 มิถุนายน 2562 ให้นายจ้างจ่ายค่าจ้างที่ค้าง พร้อมดอกเบี้ยให้แก่ลูกจ้างภายใน 7 วัน นับแต่วันที่ได้รับคําสั่ง ซึ่งจากการติดตามผลพบว่านายจ้างยังไม่ปฏิบัติตามคําสั่งจึงได้ดําเนินการร้องทุกข์กล่าวโทษต่อพนักงานสอบสวน สภ.ท่ามะกา จังหวัดกาญจนบุรีเมื่อวันที่ 12 กรกฎาคม 2562 ซึ่งขณะนี้เรื่องดังกล่าวอยู่ในอํานาจหน้าที่ของพนักงานสอบสวน
ปลัดกระทรวงแรงงาน กล่าวเพิ่มเติมว่า สําหรับกรณีความผิดของนายจ้างที่ไม่ผิดตามพ.ร.บ.คุ้มครองแรงงานในเรื่องของการจ่ายค่าจ้างจะมีโทษจําคุกไม่เกิน 6 เดือน ปรับไม่เกิน 1 แสนบาท หรือทั้งจําทั้งปรับ และหากฝ่าฝืนไม่ปฏิบัติตามคําสั่งพนักงานตรวจแรงงานจะมีโทษปรับไม่เกิน 2 หมื่นบาท อย่างไรก็ตาม กรณีดังกล่าวนี้ได้สั่งการให้กรมสวัสดิการและคุ้มครองแรงงานดําเนินการช่วยเหลือลูกจ้างอย่างใกล้ชิดเพื่อให้ลูกจ้างทั้งแรงงานไทยและต่างด้าวได้รับการคุ้มครองและสิทธิประโยชน์ตามกฎหมายโดยเร็ว
รัฐบาลไทย-ข่าวทำเนียบรัฐบาล-มติ ครม. 12 ก.พ.2562
วันพุธที่ 13 กุมภาพันธ์ 2562
มติ ครม. 12 ก.พ.2562
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยมติคณะรัฐมนตรี เมื่อวันที่ 12 กุมภาพันธ์ 2562 ที่เกี่ยวข้องกับกระทรวงศึกษาธิการ เห็นชอบแต่งตั้งข้าราชการให้ดํารงตําแหน่งประเภทบริหารระดับสูง จํานวน 3 ราย
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยมติคณะรัฐมนตรีเมื่อวันที่ 12กุมภาพันธ์2562ที่เกี่ยวข้องกับกระทรวงศึกษาธิการเห็นชอบแต่งตั้งข้าราชการให้ดํารงตําแหน่งประเภทบริหารระดับสูง จํานวน 3 ราย คือ
น.ส.ดุริยา อมตวิวัฒน์ ผู้ตรวจราชการกระทรวงศึกษาธิการ ดํารงตําแหน่ง รองปลัดกระทรวงศึกษาธิการ
นายพีระ รัตนวิจิตร รองปลัดกระทรวงศึกษาธิการดํารงตําแหน่ง รองเลขาธิการคณะกรรมการการศึกษาขั้นพื้นฐาน
รับโอน ศาสตราจารย์สัมพันธ์ ฤทธิเดช ข้าราชการพลเรือนในสถาบันอุดมศึกษา ตําแหน่ง อธิการบดีมหาวิทยาลัยมหาสารคาม มาบรรจุเป็นข้าราชการพลเรือนสามัญ และแต่งตั้งให้ดํารงตําแหน่ง เลขาธิการคณะกรรมการการอุดมศึกษา
ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไปเพื่อทดแทนตําแหน่งที่ว่าง และสับเปลี่ยนหมุนเวียน
Writtenbyบัลลังก์ โรหิตเสถียร
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-ก.อุตฯ แจงข่าวลือโลกโซเชียลกรณีขึ้นภาษีรถเก่าเกิน 7 ปี กระตุ้นยอดขายรถใหม่เป็นข่าวเก่า  ย้ำกระทรวงฯ ไม่เคยมีนโยบายกระตุ้นลักษณะนี้มาก่อน
วันศุกร์ที่ 9 มิถุนายน 2560
ก.อุตฯ แจงข่าวลือโลกโซเชียลกรณีขึ้นภาษีรถเก่าเกิน 7 ปี กระตุ้นยอดขายรถใหม่เป็นข่าวเก่า  ย้ํากระทรวงฯ ไม่เคยมีนโยบายกระตุ้นลักษณะนี้มาก่อน
ก.อุตฯ แจงข่าวลือโลกโซเชียลกรณีขึ้นภาษีรถเก่าเกิน 7 ปี กระตุ้นยอดขายรถใหม่เป็นข่าวเก่า
ย้ํากระทรวงฯ ไม่เคยมีนโยบายกระตุ้นลักษณะนี้มาก่อน
นางสาวนิสากร จึงเจริญธรรม รองปลัดกระทรวงอุตสาหกรรม และโฆษกกระทรวงอุตสาหกรรม กล่าวถึงกรณีที่มีข่าวในสังคมออนไลน์ช่วงวันที่ 8 - 9 มิถุนายน 2560 เกี่ยวกับนโยบายการขึ้นภาษีรถยนต์และรถจักรยานยนต์ ประจําปี (โดยเฉพาะรถยนต์อายุเกิน 7 ปี) และกระตุ้นให้ผู้บริโภคซื้อรถรุ่นใหม่ โดยเฉพาะรถยนต์ประหยัดพลังงาน (Eco Car) ที่ช่วยรักษาสิ่งแวดล้อมและราคาไม่แพง นั้น ว่า ข่าวดังกล่าวไม่เป็นความจริงแต่อย่างใด กระทรวงฯ ไม่เคยมีนโยบายดังกล่าว โดยเชื่อว่าน่าจะเป็นความเข้าใจที่คลาดเคลื่อน
“กระทรวงฯ ขอยืนยันว่าไม่เคยมีนโยบายเช่นนี้มาก่อน เข้าใจว่าข่าวนี้น่าจะเป็นข่าวเก่า เมื่อปี 2559 ในช่วงที่ สศอ.แถลงดัชนีอุตสาหกรรมรายเดือน ประจําเดือนเมษายน 2559 จึงขอให้ประชาชนตรวจสอบข้อเท็จจริงก่อนเชื่อและส่งต่อข่าวนั้นๆ เพื่อป้องกันความสับสนที่อาจจะเกิดขึ้น” โฆษกกระทรวงอุตสาหกรรม กล่าวทิ้งท้าย
รัฐบาลไทย-ข่าวทำเนียบรัฐบาล-รมช.ธรรมนัส ลงพื้นที่ติดตามความก้าวโครงการนำร่องการบริหารจัดการที่ดินตามแนวทางเศรษฐกิจพอเพียง
วันอังคารที่ 15 ตุลาคม 2562
รมช.ธรรมนัส ลงพื้นที่ติดตามความก้าวโครงการนําร่องการบริหารจัดการที่ดินตามแนวทางเศรษฐกิจพอเพียง
รมช.ธรรมนัส ลงพื้นที่ติดตามความก้าวโครงการนําร่องการบริหารจัดการที่ดินตามแนวทางเศรษฐกิจพอเพียง บ้านบางเจริญ จังหวัดกระบี่ หนุนเกษตรกรทําเกษตรแปลงใหญ่ผสมผสาน สร้างรายได้อย่างยั่งยืน
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ติดตามความก้าวโครงการนําร่องการบริหารจัดการที่ดินตามแนวทางเศรษฐกิจพอเพียง ณ บ้านบางเจริญ หมู่ที่ 5 ตําบลนาเหนือ อําเภออ่าวลึก จังหวัดกระบี่ ว่า เดิมพื้นที่ดังกล่าวเป็นพื้นที่ป่าสงวนแห่งชาติ ชื่อป่าเขาแก้ว และป่าควนยิงวัว ตามกฎกระทรวง ฉบับที่ 543 พ.ศ.2516 และพื้นที่บริเวณดังกล่าวกรมป่าไม้ได้ให้บริษัทจิตรธวัชสวนปาล์มจํากัด ใช้ประโยชน์ในการปลูกปาล์มน้ํามันและได้หมดอายุการอนุญาตเมื่อวันที่ 27 มีนาคม พ.ศ.2543 ต่อมาเมื่อวันที่ 27 กรกฎาคม พ.ศ. 2552 ได้มีพระราชกฤษฎีกากําหนดเขตที่ดินในท้องที่ ตําบลเขาเขน ตําบลเขาต่อ อําเภอปลายพระยา และ ตําบลนาเหนือ ตําบลเขาใหญ่ อําเภออ่าวลึก จังหวัดกระบี่ เป็นเขตปฏิรูปที่ดิน
เมื่อปี พ.ศ.2557 ชาวชุมชนตําบลนาเหนือ อําเภออ่าวลึก จังหวัดกระบี่ มีความต้องการแหล่งน้ําชุมชนเพื่อการเกษตรและมีการทําประชาพิจารณ์ของชุมชนผ่านทางองค์การบริหารส่วนตําบลนาเหนือให้มีการของบประมาณจากกรมพัฒนาที่ดิน ผ่านสถานีพัฒนาที่ดินกระบี่และได้ขออนุญาตใช้พื้นที่กับสํานักงานปฏิรูปที่ดินจังหวัดกระบี่ เพื่อก่อสร้างแหล่งน้ําขนาด 77,000 ลูกบาศก์เมตร ดําเนินการในปี 2558 และในปี 2560 ได้วางระบบท่อส่งน้ําความยาว 3,000 เมตร และจัดทําโครงการนําร่องการบริหารจัดการดินตามแนวทางเศรษฐกิจพอเพียง โดยการปรับสภาพพื้นที่และแบ่งเป็นแปลงย่อยขนาด 2 ไร่ จํานวน 60 แปลง รวมพื้นที่ที่ขออนุญาตใช้จากสํานักงานปฏิรูปที่ดินจังหวัดกระบี่ จํานวน 215-0-71 ไร่
ปัจจุบันเกษตรกรและครอบครัวมีคุณภาพชีวิตที่ดีขึ้น สามารถพึ่งพาตนเองได้ ทําให้มีขวัญ และกําลังใจที่จะพัฒนา สั่งสมความรู้ ความสามารถในการประกอบอาชีพของตนจนเกิดความชํานาญ เกษตรกรมีความสุขที่จะผลิตอาหารที่มีความปลอดภัยให้กับผู้บริโภค เสริมสร้างประเพณีวัฒนธรรมการอยู่อย่างพึ่งพาอาศัยกันของคนในชุมชน ซึ่งเป็นวิถีชีวิตแบบดั้งเดิมของสังคมไทยให้กลับคืนมา เป็นแปลงต้นแบบการบริหารจัดการดินและน้ําตามแนวเศรษฐกิจพอเพียง เป็นแหล่งศึกษาเรียนรู้และขยายผลสู่เกษตรกรในพื้นที่อื่นๆ นําไปปฏิบัติเพื่อให้เกิดการพัฒนาอย่างยั่งยืน ต่อไป
"การดําเนินงานในระยะต่อไป จะขยายผลพื้นที่ต้นแบบดังกล่าว เพิ่มจํานวนเกษตรกรที่ร่วมโครงการ และส่งเสริมให้พื้นที่ทั้งหมดกลายเป็นจุดเรียนรู้ ให้กับกลุ่มเกษตรกรและผู้สนใจมาศึกษาดูงาน โดยส่งเสริมสนับสนุนให้เกษตรกรวางระบบการปลูกพืช มีการกําหนดชนิดพืช ช่วงเวลาการเพาะปลูก และเก็บเกี่ยวผลผลิต อย่างถูกต้องและเหมาะสมตามความต้องการของตลาด ส่งเสริม/สนับสนุนและถ่ายทอดองค์ความรู้ให้แก่กลุ่มสมาชิกเกษตรกรผู้ร่วมโครงการด้านการผลิตพืชอาหารปลอดภัย เพื่อก้าวไปสู่การผลิตพืชอินทรีย์อย่างเต็มรูปแบบ รวมทั้งมีการจัดเวทีเสวนาแลกเปลี่ยนเรียนรู้ระหว่างเกษตรกรในพื้นที่ต้นแบบฯ และพื้นที่อื่นๆ จัดทําเป็นสถานที่ศึกษาดูงาน “ต้นแบบการจัดการดินและน้ําตามแนวทางเศรษฐกิจพอเพียง” เพื่อขยายผลไปสู่การปฏิบัติในพื้นที่อื่น ๆ ต่อไปด้วย" รมช.ธรรมนัส กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ประชุมคณะกรรมการขับเคลื่อนการดำเนินงานด้านต่างประเทศของกระทรวงอุตสาหกรรม ครั้งที่ 2-1/2563
วันพฤหัสบดีที่ 25 มิถุนายน 2563
ประชุมคณะกรรมการขับเคลื่อนการดําเนินงานด้านต่างประเทศของกระทรวงอุตสาหกรรม ครั้งที่ 2-1/2563
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานประชุมคณะกรรมการขับเคลื่อนการดําเนินงานด้านต่างประเทศของกระทรวงอุตสาหกรรม ครั้งที่ 2-1/2563 ณ ห้องประชุม อก.1 ชั้น 2 สํานักงานปลัดกระทรวงอุตสาหกรรม
วันนี้ (25 มิถุนายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานประชุมคณะกรรมการขับเคลื่อนการดําเนินงานด้านต่างประเทศของกระทรวงอุตสาหกรรม ครั้งที่ 2-1/2563 เพื่อสนับสนุนภารกิจในการขับเคลื่อนความร่วมมือด้านการต่างประเทศภาคอุตสาหกรรม ยกระดับขีดความสามารถของภาคอุตสาหกรรมไทย โดยมีนายภานุวัฒน์ ตริยางกูรศรี นางวรวรรณ ชิตอรุณ รองปลัดกระทรวงอุตสาหกรรม นายณัฐพล ณัฏฐสมบูรณ์ หัวหน้าผู้ตรวจราชการกระทรวงอุตสาหกรรม พร้อมด้วยคณะผู้บริหาร ข้าราชการ เจ้าหน้าที่ที่เกี่ยวข้องเข้าร่วมประชุม ณ ห้องประชุม อก.1 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์  จันทร์โอชา นายกรัฐมนตรี  เนื่องในเทศกาลวันวิสาขบูชา ประจำปี  2561
วันอังคารที่ 29 พฤษภาคม 2561
คํากล่าว พลเอก ประยุทธ์  จันทร์โอชา นายกรัฐมนตรี  เนื่องในเทศกาลวันวิสาขบูชา ประจําปี  2561
คํากล่าว พลเอก ประยุทธ์  จันทร์โอชา นายกรัฐมนตรี  เนื่องในเทศกาลวันวิสาขบูชา ประจําปี  2561
พี่น้องพุทธศาสนิกชนชาวไทยที่รักทุกคน
“วันวิสาขบูชา” เป็นวันสําคัญทางพระพุทธศาสนา โดยเป็นวันคล้ายวันประสูติ ตรัสรู้ และปรินิพพานขององค์สมเด็จพระสัมมาสัมพุทธเจ้าพระศาสดาของศาสนาพุทธ องค์การสหประชาชาติจึงได้กําหนดให้ “วันวิสาขบูชา” ของทุกปี เป็นวันสําคัญสากลของโลก เพื่อให้พุทธศาสนิกชนทั่วโลกได้ร่วมรําลึกถึงพระพุทธคุณแห่งพระบรมศาสดาของศาสนาพุทธโดยทั่วกัน
เนื่องในโอกาสวันวิสาขบูชา วันขึ้น 15 ค่ํา เดือน 6 วันที่ 29 พฤษภาคม 2561 นี้ รัฐบาลขอเชิญชวนพุทธศาสนิกชนทุกท่านร่วมใจปฏิบัติบูชาพระรัตนตรัย บําเพ็ญบุญสร้างกุศลและประกอบพิธีพุทธบูชาต่างๆ ด้วยการทําบุญตักบาตร เข้าวัดฟังเทศน์ ฟังธรรม ถือศีล และน้อมนําหลักธรรมคําสอนของพระพุทธองค์มาเป็นแนวทางในการดําเนินชีวิต กระทําแต่ความดี ละเว้นความชั่ว เพื่อถวายเป็นพุทธบูชา  แด่องค์สมเด็จพระสัมมาสัมพุทธเจ้า เพื่อความสุข ความเจริญ ความเป็นสิริมงคล  และความร่มเย็นแก่ตนเอง ครอบครัว สังคม และประเทศชาติ รวมทั้งร่วมกันสืบทอดพระพุทธศาสนาอันเป็นมรดกอันล้ําค่าของชาวพุทธให้ดํารงอยู่คู่สังคมไทยตลอดไป
.............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“ยุติธรรม” พิจารณาแนวทางการขับเคลื่อนยุทธศาสตร์ชาติ และแผนปฏิรูปประเทศ
วันจันทร์ที่ 8 ตุลาคม 2561
“ยุติธรรม” พิจารณาแนวทางการขับเคลื่อนยุทธศาสตร์ชาติ และแผนปฏิรูปประเทศ
ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการเพื่อการประสานงานเชื่อมโยงกับคณะกรรมการยุทธศาสตร์ชาติ และคณะกรรมการปฏิรูปประเทศ กระทรวงยุติธรรม ครั้งที่ ๑/๒๕๖๒
เมื่อวันจันทร์ที่ ๘ ตุลาคม ๒๕๖๑ เวลา ๑๐.๐๐ น.
ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการเพื่อการประสานงานเชื่อมโยงกับคณะกรรมการยุทธศาสตร์ชาติ
และคณะกรรมการปฏิรูปประเทศ กระทรวงยุติธรรม ครั้งที่ ๑/๒๕๖๒
เพื่อพิจารณาการจัดทําแผนขับเคลื่อนยุทธศาสตร์ชาติ
แผนแม่บทภายใต้ยุทธศาสตร์ชาติ และแผนปฏิรูปประเทศ
โดยมีผู้แทนจากหน่วยงานที่เกี่ยวข้อง เข้าร่วมประชุมฯ
ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ในการนี้ ที่ประชุมได้มีมติเห็นชอบในหลักการตามที่ฝ่ายเลขานุการได้จัดทํา
แนวทางการขับเคลื่อนยุทธศาสตร์ชาติ แผนแม่บทภายใต้ยุทธศาสตร์ชาติ และแผนปฏิรูปประเทศ
ในมิติของกระทรวงยุติธรรม โดยจะจัดทําในลักษณะขับเคลื่อน
ซึ่งประกอบด้วยแผนงาน/โครงการที่สอดคล้องกับยุทธศาตร์ชาติ จํานวน ๙๔ โครงการ
และแผนงาน/โครงการที่สอดคล้องกับแผนปฏิรูปประเทศ จํานวน ๔๐ โครงการ
พร้อมทั้งเห็นชอบในการปรับปรุงคําสั่งคณะกรรมการเพื่อการประสานงานเชื่อมโยง
กับคณะกรรมการยุทธศาสตร์ชาติ และคณะกรรมการปฏิรูปประเทศ กระทรวงยุติธรรม
โดยแต่งตั้ง พ.ต.ท.พงษ์ธร ธัญญสิริ รองปลัดกระทรวงยุติธรรม เป็นกรรมการ
แทนนางกรรณิการ์ แสงทอง รองปลัดกระทรวงยุติธรรม ที่เกษียณอายุราชการ
เพื่อเป็นกลไกการสนับสุนการขับเคลื่อนการดําเนินงานของกระทรวงยุติธรรมในส่วนที่เกี่ยวข้อง
กับการปฏิรูปประเทศ ยุทธศาสตร์ชาติ และการสร้างความสามัคคีปรองดอง ต่อไป